Երեխաների ընդհանուր զարգացման ենթատեքստում առանձնակի դեր ունեն հոգեկան զարգացման չափորոշիչները, որոնք հնարավորություն են տալիս ճանաչել երեխայի ընդունակությունների, հմտությունների և կարողությունների համապատասխանությունը տարիքային տվյալ փուլին: Երեխաների ընդհանուր զարգացման գնահատումը մի ամբողջական համակարգ է, որը հնարավորություն է տալիս բացահայտել հոգեկանի զարգացման մակարդակը: Հոդվածում կարևորվում են երեխայի զարգացումն ապահովող հիմնական բաղադրիչները և ներկայացվում է գնահատման սանդղակի մշակման գործընթացը: